производство на протеинови култури за фураж все още не може да задоволи търсенето. Поради това е целесъобразно възможността за използване на ограничен дял небиологични протеинови фуражи да се удължи с още една календарна година до новата начална дата на прилагане на Регламент (ЕС) 2018/848, по-специално за целите на разпоредбите относно храненето на свине и птици, които се съдържат в точка 1.9.3.1, буква в) и точка 1.9.4.2, буква в) от част II на приложение II към същия регламент.
 (5)В съответствие с член 16, параграф 3, буква б) от Регламент (ЕО) No 834/2007 няколко държави членки представиха на Комисията и на останалите държави членки документация за определени вещества, които да бъдат разрешени и включени в приложения V и VIII към Регламент (ЕО) No 889/2008. Документацията беше разгледана от експертната група за технически консултации в областта на биологичното производство и Комисията.
 (6)В своите препоръки по отношение на фуражните суровини и фуражните добавки
 6
 експертната група стигна до заключението, че „моноамониевият фосфат (амониев дихидрогенортофосфат)“, използван като минерален фураж, е в съответствие с целите и принципите на биологичното отглеждане на аквакултури. Ето защо това вещество следва да бъде включено в Регламент (ЕО) No 889/2008, приложение V, раздел 1, но само за аквакултури. От съображения за яснота таблицата в посочения раздел следва да бъде заменена в нейната цялост.
 (7)В своите препоръки по отношение на добавките в храните и за спомагателните средства за обработка
 7
 експертната група за технически консултации в областта на биологичното производство стигна до заключението, че „натриевият алгинат“, използван като добавка за образуването на кожица при колбаси на базата на месо, „калциевият хлорид“, използван като спомагателно средство за обработка за образуването на кожица при колбаси на базата на месо, и „активният въглен“, използван като спомагателно средство за обработка за хранителни продукти от животински произход, са в съответствие с целите и принципите на биологичното производство. Поради това тези вещества следва да бъдат включени в приложение VIII към Регламент (ЕО) No 889/2008.
 (8)Поради това Регламент (ЕО) No 889/2008 следва да бъде съответно изменен.
 (9)В интерес на яснотата и правната сигурност настоящият регламент следва да влезе в сила в деня на публикуването му в Официален вестник на Европейския съюз и да се прилага от 1 януари 2021 г. до 31 декември 2021 г.
 (10)Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 889/2008 се изменя, както следва:
 (1)в член 42, буква б) датата „31 декември 2020 г.“ се заменя с датата „31 декември 2021 г.“;
 (2)в член 43 втората алинея се заменя със следното:
 „Максималният процентен дял на небиологични протеинови фуражи, разрешен за период от 12 месеца за посочените видове, е 5 % за календарните 2018, 2019, 2020 и 2021 г.“;
 (3)приложения V и VIII се изменят в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Той се прилага от 1 януари 2021 г. до 31 декември 2021 г.
 Настоящият регламент е задължителен в своята цялост и